Deres debutalbum gav dem berømmelse, spesielt utenfor USA hvor de ble kalt en av de drivende kreftene bak den såkalte nye «rock-revolusjonen» av den europeiske pressen. Deres omdømme fortsatte å vokse da de ble valgt ut av populære rock-band som The Strokes og U2 til å turnere med dem. Ifølge Jared ble tittelen på albumet hentet fra deres fars bibel. Alle sangene ble igjen skrevet sammen med Petraglia, som også medvirket med gitar og produserte albumet med Ethan Johns. Sangene «Molly's Chambers», «Red Morning Light», og «Holy Roller Novocaine» ble brukt i flere ulike videospill, filmer og i TV-reklamer. Den første singelen, «Molly's Chambers» ble en stor slager utenfor USA.